***Նախագիծ 17-18***

**ՈՐՈՇՈՒՄ N - Ա
  փետրվարի 2023թ.**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ՕԽՏԱՐ ԳՅՈՒՂԻ ՀՈՎՎԻ ԹԱՂԱՄԱՍ ԹԻՎ 6/1 ՀԱՍՑԵՈՒՄ ԳՏՆՎՈՂ, ՀԱՄԱՅՆՔԱՅԻՆ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍՆ ՈՒՂՂԱԿԻ ՎԱՃԱՌՔԻ ՄԻՋՈՑՈՎ ԱԼԻՆԱ ԿԱՄՈՅԻ ՀԱՅՐԱՊԵՏՅԱՆԻՆ ՕՏԱՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին Հայաստանի Հանրապետության օրենքի 18-րդ հոդվածի 1-ին մասի 21-րդ կետով,  համաձայն Հայաստանի Հանրապետության Հողային օրենսգրքի 63-րդ հոդվածի, 66-րդ հոդվածի 1-ին մասի 4-րդ կետի և հաշվի առնելով Կապան համայնքի ղեկավարի առաջարկությունը, **Կապան համայնքի ավագանին որոշում  է.**

1. Հայաստանի Հանրապետության Սյունիքի մարզի Կապան համայնքի Օխտար գյուղի Հովվի թաղամաս թիվ 6/1 հասցեում գտնվող, համայնքային սեփականություն հանդիսացող բնակավայրերի նշանակության «բնակելի կառուցապատման գործառնական նշանակության 0.06 հա հողամասը (կադաստրային ծածկագիրը` 09-113-0102-0008)` բնակելի տան ընդլայնման նպատակով ուղղակի վաճառքի միջոցով օտարել Ալինա Կամոյի Հայրապետյանին 55440 (հիսունհիւնգ հազար չորս հարյուր քառասուն) դրամ շուկայական արժեքին մոտարկված կադաստրային արժեքով:

2. Համայնքի ղեկավարին՝ սույն որոշումից բխող գործառույթներն իրականացնել օրենսդրությամբ սահմանված կարգով:

3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

 **ՀԻՄՆԱՎՈՐՈՒՄ**

**ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

**Նախագծով նախատեսվում է** Կապան համայնքի վարչական տարածքում, համայնքային սեփականություն հանդիսացող Կապան համայնքի Օխտար գյուղի Հովվի թաղամաս թիվ 6/1 հասցեում գտնվող բնակավայրերի նշանակության «բնակելի կառուցապատման գործառնական նշանակության 0.06 հա հողամասը (կադաստրային ծածկագիրը` 09-113-0102-0005)` բնակելի տան ընդլայնման համար ուղղակի վաճառքի միջոցով օտարել Ալինա Հայրապետյանին:

Վարչական ակտի ընդունման համար հիմք է հանդիսացել ՀՀ  Կառավարության 2016 թվականի մայիսի 26-ի թիվ  550-Ն որոշման 1-ին կետի 3-րդ ենթակետը, համաձայն որի նշյալ հողամասը հնարավոր չէ որպես առանձին գույքային միավոր օտարել աճուրդային կարգով:

**ՏԵՂԵԿԱՆՔ**

 **ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

Համայնքային սեփականություն հանդիսացող վերոնշյալ հողամասը ուղղակի վաճառքի միջոցով օտարելու թույլտվություն տալու մասին համայնքի ավագանու որոշման ընդունման կապակցությամբ համայնքի բյուջեում նախատեսվում է եկամուտների ավելացում՝ 55440 (հիսունհինգ հազար չորս հարյուր քառասուն) դրամ շուկայական արժեքին մոտարկված կադաստրային արժեքով: